
ΝΟΜΟΣ ΥΠ’ ΑΡΙΘ. 2164 

Ρυθμίσεις για την εκτέλεση έργων μεταφοράς και προμή¬ 
θειας νερού , για την ενίσχυση των υδραγωγείων της Εται¬ 
ρείας Υδρεύσεως και Αποχετεύσεως Πρωτευούσης 
(Ε. ΥΔ.Α. Π.) προς αντιμετώπιση της λειψυδρίας του Λεκα¬ 
νοπεδίου Αττικής και άλλες διατάξεις. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΕκδΙδομε τον ακόλουθο Νόμο που ψήφισε η Βουλή: 

Αρθρο 1 

Για την κατασκευή των επειγόντων έργων ύδρευσης 
της Πρωτεύουσας, εφαρμόζεται η παράγρ. 3 του άρθρου 
2 της υπ' αριθ. 85/337 Οδηγίας των Ευρωπαϊκών Κοι¬ 
νοτήτων (Επισ. Εφημ. Ε.Κ. 1_ 175/5.7.1985), γίνεται δε 
με βάση την προέγκριση χωροθέτησης, που προβλέπεται 
από τις διατάξεις του άρθρου 8 της υπ* αριθ. 
69269/5387/1990 ( ΦΕΚ 678 Β) κοινής απόφασης των 
Υπουργών Εσωτερικών, Εθνικής Οικονομίας, Γεωργίας, 
Πολιτισμού, Εμπορικής Ναυτιλίας, Περιβάλλοντος, Χω¬ 
ροταξίας και Δημόσιων Έργων, Βιομηχανίας, Ενέργειας 
και Τεχνολογίας και Μεταφορών και Επικοινωνιών και 
οι περιβαλλοντικοί όροι εγκρίνονται κατά τη διάρκεια 
εκτελέσεως των έργων, με τη διαδικασία της ανωτέρω 
απόφασης. 

Αρθρο 2 

Για την κατασκευή των επειγόντων έργων ύδρευσης, 
τα έργα ηλεκτροόότησης ( γραμμές, υποσταθμοί κ.λπ.) 
που είναι απαραίτητα για τη λειτουργία των έργων 
αυτών θα κατασκευαστούν, κατά παρέκκλιση των κει¬ 
μένων διατάξεων, από τον προμηθευτή ή εργολάβο και 
με δαπάνες του, υπό την επίβλεψη της Δημόσιας Ε¬ 
πιχείρησης Ηλεκτρισμού (Δ.Ε.Η.). Κατά την εκτέλεση 
των έργων αυτών, έχει εφαρμογή και το άρθρο 13 του 
α.ν. 1672/1951. 

Τα παραπάνω έργα ηλεκτροδότησης, μετά την πε- 
ραίωσή τους, παραδίδονται στη Δ.Ε.Η., στην οποία 
περιέρχεται και η ευθύνη για τη συντήρηση και λει¬ 
τουργίας τους. 


Αρθρο 3 

Κατά την κατάρτιση και εκτέλεση της σύμβασης, 
σύμφωνα με το άρθρο 65 του ν. 2145/1993, μεταξύ 
της Ε.ΥΔ.Α.Π. και της Κοινοπραξίας με την επωνυμία 
• ΑΚΤΩΡ ΑΕ - ΒΟΡΕΙΟΕΛΛΑΔΙΚΗ ΑΕ" για τη μεταφορά 
και προμήθεια νερού προς ενίσχυση των υδραγωγείων 
της, εφαρμόζονται οι κατωτέρω ρυθμίσεις : 

1. Σε περίπτωση που η αδυναμία εξασφάλισης της 
προσφερθείσας από τον προμηθευτή ημερήσιας ποσό¬ 
τητας νερού οφείλεται σε λόγους που εκφεύγουν των 
τεχνικών χαρακτηριστικών του έργου ( πτώση αποθε¬ 
μάτων λόγω ανομβρίας, εξαιρετικά μεγάλη ρύπανση των 
υδάτων, διακοπές Δ.Ε.Η. ) ή σε περίπτωση επελεύσεως 
εντελώς εξαιρετικών γεγονότων ανωτέρας βίας, στον 
προμηθευτή καταβάλλονται μόνον οι κατά τον Αστικό 
Κώδικα νόμιμοι τόκοι της αξίας της αντίστοιχης ημε¬ 
ρήσιας συμβατικής ποσότητας νερού που δεν παροχε- 
τεύθηκε στα υδραγωγεία της Ε.ΥΔ.Α.Π. και για το 
αντίστοιχο χρονικό διάστημα της αδυναμίας παροχής, 
αποκλεισμένης της καταβολής αποζημιώσεως για κάθε 
άλλη θετική ή αποθετική ζημία του προμηθευτή. 

Εφόσον το χρονικό διάστημα αδυναμίας παροχής για 
τους άνω λόγους υπερβεί τους τρεις ( 3 ) μήνες, ο 
εργοδότης δύναται να διαλύσει τη σύμβαση. 

Ο διακανονισμός του ύψους της αποζημιώσεως θα 
γίνει με βάση τις μέχρι τότε εκτελεσθείσες εργασίες 
και για τις θετικές μόνο ζημιές του προμηθευτή. 

Για τη συνδρομή των άνω προϋποθέσεων αποφαίνεται 
Επιτροπή της Ε.ΥΔ.Α.Π.. 

2. α) Οι τιμές προσφοράς του προμηθευτή έχουν 
αφετηρία την ημερομηνία υποβολής τους και αναπρο¬ 
σαρμόζονται ετησίως, σύμφωνα με τον επίσημο πλη¬ 
θωρισμό. 

β) Σε περίπτωση υπέρβασης της συνολικής δεκάμηνης 
( ΊΟ μήνες ) προθεσμίας περαιώσεως του έργου της 
προμήθειας του νερού για διάστημα μεγαλύτερο των 
τριάντα ( 30 ) ημερών, επιβάλλεται στον προμηθευτή 
για τους επόμενους δύο ( 2 ) μήνες εκτός από τη 
μέγιστη ποινική ρήτρα που προβλέπεται στη διακήρυξη 
του διαγωνισμού και πρόσθετη ποινική ρήτρα πέντε 

τοις εκατό (5%). Μετά την παρέλευση και της παραπάνω 
διμήνου προθεσμίας, ο προμηθευτής κηρύσσεται έκ¬ 
πτωτος της συμβάσεως. 

Το έργο της προμήθειας του νερού που θα κα- 
τασκευασθεί από τον προμηθευτή θα εξαγορασθεί από 
την Ε.ΥΔ.Α.Π. μετά τη συμπλήρωση δύο (2) ετών λει¬ 
τουργίας, έναντι ποσού πέντε δισεκατομμυρίων 
(5.000.000.000) δρχ. αντί του ποσού των έξι δισεκατομ¬ 
μυρίων πεντακοσίων εκατομμυρίων (6.500.000.000) δρχ. 
της προσφοράς του. 

4. Το Ελληνικό Δημόσιο για να καλύψει τυχόν οικο¬ 
νομική αδυναμία της Ε.ΥΔ.Α.Π. εγγυάται προς την 
κοινοπραξία "ΑΚΤΩΡ Α.Ε. - ΒΟΡΕΙΟΕΛΛΑΔΙΚΗ Α.Ε.’ 
Ανάδοχο του έργου της προμήθειας και μεταφοράς 
νερού, την έγκαιρη εκπλήρωση των συμβατικών οικο¬ 
νομικών υποχρεώσεων της Ε.ΥΔ.Α.Π. προς αυτήν, πα¬ 
ραιτούμενο από τις ενστάσεις των άρθρων 855,862 και 
867 του Αστικού Κώδικα. 

Ο Υπουργός Οικονομικών εξουσιοδοτείται για την 
παροχή σχετικής εγγυήσεως του Ελληνικού Δημοσίου 
προς την κοινοπραξία, η οποία δύναται να εκχωρηθεί 
σε όμιλο τραπεζών προς τις οποίες καλύπτεται και το 
εκάστοτε υπόλοιπο ανεξόφλητων οφειλών εκ του λη- 
φθησόμενου δανείου. 


Άρθρο 4 

Όλες οι άδειες των δημόσιων υπηρεσιών, που απαι¬ 
τούνται για την εκτέλεση των επειγόντων έργων για 
την προμήθεια νερού προς ύδρευση της Πρωτεύουσας, 
χορηγούνται με απόφαση του Υπουργού Περιβάλλοντος, 
Χωροταξίας και Δημόσιων Έργων, κατά παρέκκλιση από 
τις υφιστάμενες ουσιαστικές και διαδικαστικές διατάξεις. 

Άρθρο 5 

1. Το αστυνομικό όργανο που καταλαμβάνει επ’ αυ- 
τοφώρω παραβάτη των απαγορεύσεων του άρθρου 1 
παρ. 1 εδάφια ά και β' του ν. 2118/1993 βεβαιώνει την 
παράβαση και επιβάλλει πρόστιμο ίσο με το κατώτερο 
όριο του προβλεπόμενου στην πιο πάνω διάταξη προ¬ 
στίμου. Η καταβολή του προστίμου αυτού απαλλάσσει 
τον παραβάτη από την ποινική δίωξη. Σε περίπτωση 
συνεχιζόμενης πταισματικής παράβασης το αστυνομικό 
όργανο που βεβαιώνει την παράβαση επιβάλλει το 
πρόστιμο και ορίζει εύλογο χρόνο άρσης της παράβασης. 
Αν μετά την πάροδο του χρόνου αυτού ο παραβάτης 
δεν έχει συμμορφωθεί, το όργανο επιβάλλει νέο όμοιο 
πρόστιμο, και τούτο επαναλαμβάνεται μετά από κάθε 
νέα βεβαίωση της συνέχισης της παράβασης. 

2. Αν ο παραβάτης που καταλαμβάνεται επ' αυτοφόρω 
κατά την παρ. 1, αμφισβητεί την παράβαση που του 
αποδίδεται, δικαιούται να ζητήσει με προφορική του 
δήλωση προς το αστυνομικό όργανο που βεβαιώνει την 
παράβαση την παραπομπή του στο αρμόδιο, κατά τον 
Κώδικα Ποινικής Δικονομίας, πτάισματοδικείο για να 
δικασθεί σύμφωνα με τις διατάξεις του Κώδικα αυτού. 

Στην περίπτωση αυτήν, το αστυνομικό όργανο τον 
καλεί να εμφανισθεί στο Πταισματοδικείο της έδρας 


του Πρωτοδικείου στην περιφέρεια του οποίου έγινε η 
παράβαση, σε ορισμένη ημέρα και ώρα που σημειώνεται 
στην πράξη βεβαίωσης της παράβασης. Η πράξη αυτή, 
της οποίας αντίγραφο παραδίδεται στον κατηγορούμενο 
για την παράβαση, επέχει θέση κλητηρίου θεσπίσματος. 

3. Για την εκδίκαση της παράβασης από το Πταισμα¬ 
τοδικείο δεν απαιτείται η σύνταξη νέας πράξης βεβαίω¬ 
σης, ούτε εμφανίζεται υποχρεωτικά κατά την εκδίκαση 
της υπόθεσης το αστυνομικό όργανο που τη βεβαίωσε, 
εκτός αν το δικαστήριο διατάξει την εμφάνισή του. Το 
Πταισματοδικείο μπορεί να επιβάλει πρόστιμο μέχρι του 
ανωτέρου ορίου που προβλέπεται από το νόμο. 

4. Κατά τα λοιπά, ιδίως ως προς τον τρόπο σύνταξης 
και το περιεχόμενο της βεβαίωσης, το αρμόδιο όργανο, 
τη διαδικασία έκδοσής της και της καταβολής του 
προστίμου ή της παραπομπής της υπόθεσης στο Πται¬ 
σματοδικείο, εφαρμόζονται οι διατάξεις των άρθρων 3- 
7 του ν. δ. 805/1971 "περί πταισματικών παραβάσεων 
βεβαιουμένων παρά των αστυνομικών οργάνων". 

5. Σε κάθε περίπτωση, αντίγραφο της πράξης βε¬ 
βαίωσης της παράβασης διαβιβάζεται στην Ε.ΥΔ.Α.Π. 
για να προβεί στη διακοπή της παροχής νερού που 
προβλέπεται στο νόμο. Η διακοπή μπορεί επίσης να 
γίνει και μετά από διαπίστωση της παράβασης από 
αρμόδιο υπάλληλο της Ε.ΥΔ.Α.Π., ο οποίος συντάσσει 
σχετική αναφορά. Αντίγραφο της αναφοράς αυτής δια¬ 
βιβάζεται από την Ε.ΥΔ.Α.Π. ή υποβάλλεται απευθείας 
από τον υπάλληλο που διαπίστωσε την παράβαση στον 
αρμόδιο δημόσιο κατήγορο για να ασκήσει αυτεπαγ- 
γέλτως και ποινική δίωξη. 

Αρθρο 6 

Η ισχύς του παρόντος νόμου αρχίζει από τη δημοσίευσή 
του στην Εφημερίδα της Κυβερνήσεως. 

Παραγγέλλομε τη δημοσίευση του παρόντος στην Εφη¬ 
μερίδα της Κυβερνήσεως και την εκτέλεσή του ως Νόμου 
του Κράτους. 


Μύκονος, 29 Ιουλίου 1993 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 


ΟΙ ΥΠΟΥΡΓΟΙ 


ΟΙΚΟΝΟΜΙΚΟΝ 

ΣΤ. ΜΑΝΟΣ 


ΔΗΜΟΣΙΑΣ ΤΑΞΗΣ 

Ν. ΓΚΕΛΕΣΤΑΘΗΣ 


ΔΙΚΑΙΟΣΥΝΗΣ 

ΑΝΝΑ ΨΑΡΟΥΔΑ - ΜΠΕΝΑΚΗ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

ΑΧ. ΚΑΡΑΜΑΝΛΗΣ 


ΒΙΟΜΗΧΑΝΙΑΣ, ΕΝΕΡΓΕΙΑΣ ΚΑΙ ΤΕΧΝΟΛΟΓΙΑΣ 

ΒΑΣ. ΚΟΝΤΟΓΙΑΝΝΟΠΟΥΛΟΣ 


θεωρήθηκε και τέθηκε η Μεγάλη Σφραγίδα του Κράτους 
Αθήνα, 29 Ιουλίου 1993 

Η ΕΠΙ ΤΗΣ ΔΙΚΑΙΟΣΥΝΗΣ ΥΠΟΥΡΓΟΣ 

ΑΝΝΑ ΨΑΡΟΥΔΑ-ΜΠΕΝΑΚΗ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



